b"\n_START_ARTICLE_\nLa reine de Saba\n_START_SECTION_\nOrigen i context\n_START_PARAGRAPH_\nEl 1859, Gounod va estrenar Faust i va passar a ser el compositor m\xc3\xa9s fam\xc3\xb3s de Fran\xc3\xa7a. Gounod va intentar la resta de la seva vida compondre una obra com Faust. Mai ho va aconseguir tot i que va compondre molta m\xc3\xbasica, ni amb La reine de Saba, que era la seva favorita._NEWLINE_El dia de l'estrena, la part m\xc3\xa9s aplaudida de l'obra va ser el cor cantat al segon acte pels jueus i el poble de Saba (identificats sovint com sabeus).\n_START_SECTION_\nArgument\n_START_PARAGRAPH_\nBalkis, reina de Saba, visita a Soliman, a la ciutat de Jerusalem, on es treballa en la construcci\xc3\xb3 del Temple. L'arquitecte encarregat de les obres \xc3\xa9s Adoniram. La reina s'enamora apassionadament d'Adoniram. L'arquitecte, enardit pel seus \xc3\xa8xits, s'atreveix a plantar cara a Soliman. Balkis i Adoniram conspiren contra Soliman i fugen. L'\xc3\xbaltima escena t\xc3\xa9 lloc a la Vall del Cedr\xc3\xb3. Adoniram \xc3\xa9s assassinat per tres dels seus treballadors, que l'acusen de no fer front a les seves demandes salarials. Balkis atribueix la mort del seu estimat a una venjan\xc3\xa7a de Soliman."